**V y h l á s e n i e   p r e d k l a d a t e ľ a**

Návrh nariadenia vlády Slovenskej republiky, ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov sa predkladá na rokovanie s rozporom so Združením miest a obcí Slovenska.

Pripomienka ZMOS:

ZMOS zásadne nesúhlasí s výškami sadzieb poplatkov za uloženie odpadov stanovené v prílohách a trvá na ich znížení.

Stanovisko MŽP SR:

Ministerstvo životného prostredia SR nesúhlasí s návrhom na zníženie navrhnutých sadzieb. Poplatok za uloženie odpadov je ekonomickým nástrojom na dosiahnutie cieľov znižovania množstva najmä komunálnych odpadov na skládkach odpadov, ktoré musí Slovenská republika splniť do roku 2020. Výšky poplatkov za uloženie odpadov by mali byť motivačné pre obyvateľa, ktorý ak bude triediť odpady, bude produkovať menej zmesového odpadu, čo sa prejaví v znížení miestneho poplatku za komunálne odpady a drobné stavebné odpady a zvýšení miery vytriedenia odpadov v obci.